โตโยต้า คัมรี่
รหัส XV (Wide-body) > XV70 หรือ 8th Generation (พ.ศ. 2560 - 2567)

| XV70 |
| --- | --- |

ภาพรวม
เรียกอีกชื่อ: ไดฮัทสุ อัลติส
เริ่มผลิตเมื่อ: มิถุนายน 2560 – ตุลาคม 2566 (สหรัฐอเมริกา) มิถุนายน 2560 – ธันวาคม 2566 (ญี่ปุ่น) ธันวาคม 2560 – เมษายน 2567 (จีน) เมษายน 2561 – 2565 (รัสเซีย) ตุลาคม 2561 – ตุลาคม 2567 (ประเทศไทย)
รุ่นปี: 2561–2564
แหล่งผลิต: สหรัฐอเมริกา: จอร์จทาวน์, เคนตั๊กกี้ (TMMK) ญี่ปุ่น: โตโยต้า, ไอชิ (Tsutsumi plant) จีน: กวางโจว, Nansha (GAC Toyota) อินเดีย: Bidadi (TKML) รัสเซีย: เซนต์ปีเตอร์สเบิร์ก (TMMR) ไต้หวัน: Kuanying (Kuozui Motors) ไทย: ฉะเชิงเทรา (Toyota Gateway) เวียดนาม: Phúc Yên, Vĩnh Phúc (TMV)
ผู้ออกแบบ: Ian Cartabiano (Concept leader, Exterior SE/XSE, US-Specification: 2014, 2015) Shin Okahara (regular exterior: 2014) Ken Kubota (Project chief designer) Toshimitsu Araki (รูปลักษณ์ภายใน: 2014) Chinatsu Kato (สี & รุ่นรถ: 2015–16)
ตัวถังและช่วงล่าง
รูปแบบตัวถัง: รถเก๋ง 4 ประตู
แพลตฟอร์ม: TNGA: TNGA-K
ระบบส่งกำลัง
เครื่องยนต์: 2.0L 6AR-FSE I4 (ประเทศจีน) 2.0L 6AR-FBS I4 (ประเทศไทย; 2561-2564 และ ประเทศสิงคโปร์) 2.5L A25A-FKS Dynamic Force I4 2.5L A25A-FKB Dynamic Force I4 (ประเทศไทย) 2.5L 2AR-FE I4 (ยุโรปตะวันออก, ตะวันออกกลาง & ออสเตรเลีย) 3.5L 2GR-FKS V6 (สหรัฐอเมริกา) 2.5L A25A-FXS Dynamic Force Hybrid THS II (Toyota Hybrid System II) I4 Hybrid
มอเตอร์ไฟฟ้า: 650V Permanent Magnet Synchronous Motor: 88 kW (118 hp; 120 PS) 5NM (hybrid)
ระบบเกียร์: 6-speed U761E automatic (6AR-FSE, 6AR-FBS, 2AR-FE) 8-speed UA80E Direct Shift automatic (A25A-FKS, A25A-FKB, 2GR-FKS) Direct Shift-CVT K120 (M20A-FKS) Aisin Seiki T110 transaxle eCVT (hybrid)
ระบบขับเคลื่อนรถไฮบริด: ไฮบริดแบบผสมเต็มรูปแบบ (Camry Hybrid)
แบตเตอรี่: 6.5 Ah (1.6 kW·h) 244.8V Nickel-Metal Hydride 1.0 kW-H 259V Lithium-ion (Hybrid LE; North America)
โตโยต้า คัมรี่ โฉมนี้ได้เปิดตัวครั้งแรก ในงานดีทรอยต์ออโต้โชว์ ที่สหรัฐ เมื่อเดือนมกราคม พ.ศ. 2560 เริ่มขายเมื่อสิ้นเดือนกรกฎาคม พ.ศ. 2560 และต่อมาเปิดตัวในประเทศญี่ปุ่นในวันที่ 10 กรกฎาคม พ.ศ. 2560 หลังจากนั้นก็จะเริ่มจะยอยเปิดตัวในประเทศไทย ออสเตรเลีย และประเทศอื่นๆ ภายในสิ้นปี พ.ศ. 2560 หรือต้นปี พ.ศ. 2561 โดยโฉมนี้จะเป็นโฉมที่ใช้ร่วมกันทั่วโลก (รุ่นโกลบอล)เป็นครั้งแรกที่ขายแบบ โกลบอลไม่แยกตัวถังเหมือนรุ่นที่ผ่านมาอีกต่อไป
โตโยต้า คัมรี่ โฉมนี้ได้สร้างภายใต้แพลทฟอร์ม Toyota New Global Architecture ซึ่งได้ใช้ร่วมกันกับ โตโยต้า พริอุส ไฮบริดแฮทช์แบ็กรุ่นที่ 5 และ โตโยต้า ซี-เอชอาร์ ที่เป็นเอสยูวีครอสโอเวอร์TNGA คือ แพตลฟอร์มของ โตโยต้า ยุคใหม่ที่การขับขี่ยอดเยี่ยมกว่าเดิม
โดยแต่ละรุ่นจะมีกระจังหน้าที่แตกต่างกัน โดยรุ่นธรรมดาจะมีกระจังหน้าอีกแบบหนึ่งและรุ่นไฮบริดก็จะมีกระจังหน้าอีกแบบหนึ่ง
รุ่นย่อยของโตโยต้า คัมรี่ โฉมนี้ในสหรัฐประกอบไปด้วยรุ่น L, LE, SE, XLE และ XSE โดยที่รุ่น LE, SE และ XLE เป็นคัมรี่เวอร์ชั่นไฮบริด และรุ่น XSE และ XLE จะเป็นคัมรี่ที่ติดตั้งขุมพลังเครื่องยนต์ 3.5 ลิตร V6
โตโยต้า คัมรี่ ในประเทศไทย งานเปิดตัวมีขึ้นวันที่ 29 ตุลาคม 2561 ณ ห้องรอยัล จูบิลี่ อิมแพค เมืองทองธานี การสื่อสารทางการตลาดของ Camry ใหม่ มีขึ้นภายใต้แนวคิด “The All-New Camry…Soul Striking Luxury”
ทางเลือกเครื่องยนต์จะประกอบไปด้วยเครื่องยนต์ธรรมดา 2.5 ลิตร 4 สูบ ให้กำลังได้ 205 แรงม้า และเมื่อใช้ร่วมกับท่อ 4 รู จะให้กำลังสูงสุดได้ 208 แรงม้า และเครื่องยนต์ไฮบริด 2.5 ลิตร 4 สูบ ให้กำลังสูงสุด 212 แรงม้า และเครื่องยนต์ตัวท็อป 3.5 ลิตร วี 6 ให้กำลังสูงสุด 300 แรงม้า
ชิ้นส่วนประกอบที่ใช้ร่วมกัน กับโตโยต้า คัมรี่ รุ่นก่อนๆ มีเพียงแค่สัญลักษณ์โตโยต้า บนกระจังหน้าและฝากระโปรงหลัง
โตโยต้า คัมรี่ โฉมนี้ จะเป็นรถยนต์โตโยต้ารุ่นแรก ที่ได้ใช้ระบบเอนโฟนเทนเมนต์ Entune 3.0 ที่สร้างบนพื้นฐานของ Linux และเป็นระบบปฏิบัติการโอเพ่นซอร์สสามารถให้นักพัฒนาโปรแกรมสามารถสร้างโปรแกรมที่สามารถใช้ร่วมกันกับระบบปฏิบัติการนี้ได้
ตัวเลือกระบบเกียร์ ประกอบไปด้วยเกียร์อัตโนมัติ 6 จังหวะ (CVT) สำหรับรุ่นไฮบริด และเกียร์อัตโนมัติ 8 จังหวะ สำหรับรุ่นเครื่องยนต์ 4 สูบ กับเครื่องยนต์วี 6
โตโยต้า คัมรี่ โฉมนี้ จะมีระบบความปลอดภัย Toyota Safety Sense เป็นมาตรฐานในทุกรุ่นย่อย ประกอบไปด้วย ระบบเรดาร์จับวัตถุ/คนด้านหน้า เรดาร์ตรวจจับความเร็วรถด้านหน้า ระบบเตือนการขับออกนอกเลน ระบบปรับไฟสูงอัตโนมัติ ระบบอ่านป้ายจราจร ระบบแจ้งเตือนจุดอับสายตา ระบบเตือนเมื่อมีวัตถุตัดผ่านขณะถอยหลัง และระบบเบรกอัตโนมัติเมื่อถอยหลัง
ในรุ่นนี้ มีรุ่นย่อยทั้งหมด 4 รุ่น ประกอบด้วย
รุ่น 2.0G ราคา 1,445,000 บาท
รุ่น 2.5G ราคา 1,589,000 บาท
รุ่น 2.5HV ราคา 1,639,000 บาท
รุ่น 2.5HV Premium ราคา 1,799,000 บาท
ราคาใหม่ ปรับเพิ่ม 10,000 บาท ทุกรุ่นย่อย มีผลตั้งแต่ 1 ตุลาคม 2562 เป็นต้นไป โดย Option เหมือนเดิมทุกประการ ประกอบด้วย
รุ่น 2.0G ราคา 1,455,000 บาท
รุ่น 2.5G ราคา 1,599,000 บาท
รุ่น 2.5HV ราคา 1,649,000 บาท
รุ่น 2.5HV Premium ราคา 1,809,000 บาท